**KUTSESTANDARD**

**Maastikuehitaja, tase 5**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| **Maastikuehitaja, tase 5** | 5 |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| 5. taseme maastikuehitaja on erialaspetsialist, kelle põhiülesanne on töö juhtimine maastikuehituse objektidel (sh tööde planeerimine, töötajate juhendamine, dokumentatsiooni koostamine) ning klientide ja koostööpartneritega suhtlemine. Ta teeb järelevalvet ja kontrollib töö kvaliteeti.  Maastikuehituslike tööde all peetakse käesolevas kutsestandardis silmas järgmist: sillutiste, istutusalade ja muru rajamine, puidust väikevormide, piirdeaedade ja müüride ehitamine, suurte puude istutamine ja hooldamine, aedade ja haljasalade hooldamine, lokaalse kuivendus- ja kastmissüsteemide paigaldamine.  5. taseme maastikuehitaja võib töötada maastikuehitusettevõttes, aianduskeskuses, puukoolis, ehitusettevõttes, kinnisvarahoolduse ettevõttes, kohalikus omavalitsuses jm.  Maastikuehitaja töö on paindliku tööajaga, vajadusel töötatakse ka puhkepäevadel. Töö on vahelduvate tööülesannetega ning toimub nii väli- kui sisetingimustes. Maastikuehitaja töö eripära on töötamine avalikus ruumis. Soovituslik on taimekaitsetunnistuse omamine.  Tööga seotud peamised riskid tulenevad kokkupuutest müra ja erinevate ilmastikutingimustega. Sellest tulenevalt on kohustuslik kasutada isikukaitsevahendeid.  Maastikuehitaja põhilised töövahendid on mõõte- ja kommunikatsioonivahendid.  Kutsegrupis on neli kutsestandardit: maastikuehitaja, tase 2, maastikuehitaja, tase 3, maastikuehitaja, tase 4 ja maastikuehitaja, tase 5. |
| Kommentaarid: |
| **A.2 Tööosad** |
| A.2.1 Maastikuehituslike tööde juhtimine ja meeskonna juhendamine  A.2.2 Kvaliteedijuhtimine ja järelevalve tegemine |
| **A.3 Kutsealane ettevalmistus** |
| 5. taseme maastikuehitajana töötavad inimesed, kes on läbinud kutseõppe tasemeõppe, täienduskoolitused või omandanud oskused praktilise töö käigus. |
| Kommentaarid: |
| **A.4 Enamlevinud ametinimetused** |
| Maastikuehitaja, haljastaja, objektijuht, projektijuht, tegevjuht, haljastuse- ja heakorraspetsialist, haljastustööde juhtivspetsialist. |
| Kommentaarid: |
| **A.5 Regulatsioonid kutsealal tegutsemiseks** |
| Regulatsioone kutsealal tegutsemiseks ei ole. |

**B-osa**

**KOMPETENTSUSNÕUDED**

|  |
| --- |
| **B.1 Kutse struktuur** |
| Kutse moodustub üldoskustest ja kohustuslikest kompetentsidest. Kutse taotlemisel on nõutav nende kõigi tõendamine. |

|  |
| --- |
| **B.2 Maastikuehitaja, tase 5 üldoskused** |
| Tegevusnäitajad:   1. lähtub oma töös maasikuehitaja kutse-eetikast (www.emel.ee), järgib keskkonnahoidlikkuse ja jätkusuutlikkuse põhimõtteid; 2. hindab tööga kaasnevaid ohufaktoreid ning täidab tööohutus- ja keskkonnanõudeid ja kontrollib nende nõuete täitmist; 3. järgib oma töös kasutusjuhendeid, standardeid ja õigusakte; 4. õnnetusjuhtumi puhul tegutseb vastavalt ettenähtud korrale; 5. kontrollib töömaa ja -vahendite korrashoidu, planeerib jäätmete, sh orgaaniliste jäätmete, nõuetekohase käitluse; 6. tunneb ära taimed ja teab nende eesti- ja ladinakeelseid nimetusi, lähtuvalt taimmaterjali nimekirjast (www.emel.ee/kutse andmine); 7. planeerib tööd pikemaajaliselt, juhendab ja juhib kolleege, täidab võetud kohustusi ja saavutab tööeesmärgid määratud aja jooksul; 8. kannab hoolt oma füüsilise ja vaimse tervise eest; kasutab ergonoomilisi töövõtteid; tagab ergonoomiliste töövahendite ja töövõtete kasutamise; 9. on avatud koostööle, osaleb meeskonnatöös; suhtleb klientide ja kolleegidega, tegutseb parima ühise tulemuse saavutamise nimel; 10. jälgib ja rakendab erialaseid trende ja häid praktikaid nii Eestis kui ka väljaspool; hoolitseb enda ja oma töötajate professionaalse arengu eest; 11. valdab eesti keelt tasemel B2 ja ühte võõrkeelt tasemel A2 (Lisa 1); 12. kasutab infotehnoloogilisi vahendeid vilunud kasutaja tasemel, v.a osaoskus sisuloome, mida kasutab algtasemel ning osaoskused ohutus ja probleemilahendus, mida kasutab iseseisva kasutaja tasemel (Lisa 2). |
| Kommentaarid: |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Maastikuehituslike tööde juhtimine ja meeskonna juhendamine** | **EKR tase 5** |
| Tegevusnäitajad:   1. koostab maastikuehitusliku objekti eelarve ja materjali tellimused; 2. koostab ajagraafikud ja jälgib nende täitmist; vajadusel korrigeerib ajagraafikuid; 3. analüüsib projekti vastavust objektile; 4. taotleb tööks vajalikud load ja kooskõlastused; 5. juhib ja juhendab meeskondi, visualiseerib soovitud lõpptulemuse objektijuhtidele; 6. selgitab oma plaane, teadmisi ja projekte teistele osapooltele; 7. küsib ja annab tagasisidet; 8. suhtleb ja kaasab erinevaid osapooli ja huvigruppe. | |
| Kommentaarid: | |
| **B.3.2 Kvaliteedijuhtimine ja järelevalve tegemine** | **EKR tase 5** |
| Tegevusnäitajad:   1. koostab maastikuehitusliku projekti eksperthinnangu; 2. analüüsib ja hindab tööprotsessi ja selle vastavust kehtivatele seadustele ja normidele; 3. teeb järelevalvet haljastus- ja ehitusobjektidel, kontrollib materjali vastavust projektile; 4. nõustab kliente maastikuehituslike töödest ja nende kvaliteedist lähtuvalt; 5. hindab taimmaterjali kvaliteeti lähtudes projektist, õigusaktidest ja kutse-eetikast; 6. korraldab ja kontrollib tööde dokumenteerimist vastavalt nõuetele; 7. analüüsib töö efektiivsust, toob välja parendusvaldkonnad ja viib läbi parendustegevused. | |
| Kommentaarid: | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad: | Raili Laas, Yebisu Eesti OÜ  Jaanus Lepik, Aia- ja Maastikukujunduse OÜ  Tarmo Loid, Eesti Maastikuehitajate Liit  Tarmo-Reigo Soidla, Eesti Arboristide Ühing Hannes Tilk, Luua Metsanduskool  Andres Vainu, Liivi Aiad OÜ  Kati Veski, Ardens OÜ |
| 1. Kutsestandardi kinnitaja |  |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni alates |  |
| 1. Kutsestandardi versiooni number |  |
| 1. Viide Ametite Klassifikaatorile (ISCO 08) |  |
| 1. Viide Euroopa kvalifikatsiooniraamistikule (EQF) |  |
| **C.2 Kutsenimetus võõrkeeles** | |
| Inglise keeles Landscape gardener, level 5 | |
| **C.3 Lisad** | |
| Lisa 1 [Keelte oskustasemete kirjeldused](https://www.kutsekoda.ee/wp-content/uploads/2019/04/Keelte-oskustasemete-kirjeldused_KS-lisa_uus.pdf)  Lisa 2 [Digipädevuste enesehindamise skaala](https://www.kutsekoda.ee/wp-content/uploads/2019/04/Digipädevuste-enesehindamise-skaala.pdf)  Lisa 3 Maastikuehituse kutsestandarditega seotud mõisted | |
| Kommentaarid: | |